เลือกสถานที่ตั้งแคมป์ การเตรียมอาหาร เตรียมอุปกรณ์ที่เหมาะสม สวมเสื้อผ้าและรองเท้าที่เหมาะสม การเตรียมพื้นที่ตั้งแคมป์
อุทยานแห่งชาติมักมีจุดที่กำหนดไว้ให้ตั้งแคมป์ได้ ซึ่งคุณสามารถขับรถไปจอดในอุทยาน เอาสัมภาระลงและยังสามารถใช้เครื่องอำนวยความสะดวกเช่น ห้องน้ำ, ห้องอาบน้ำ, โต๊ะปิคนิค, กองไฟ, สนามเด็กเล่นและอื่นๆ ตามแต่สถานที่นั้นจะมี   ในจุดตั้งแคมป์คุณอาจจะต้องอยู่ใกล้ชิดกับคนอื่นๆ ซึ่งเป็นโอกาสอันดีที่จะผูกมิตร, ทำกิจกรรมร่วมกันเพื่อสร้างประสบการณ์การตั้งแคมป์ที่ดีให้แก่กันและกัน สถานที่ตั้งแคมป์แทบจะทุกที่ต้องจองล่วงหน้าและมีค่าใช้จ่ายลงทะเบียนการใช้งาน อุทยานหลายแห่งมักจะมีแผนที่บอกว่าจุดไหนนิยมใช้เป็นจุดตั้งเต็นท์หากคุณต้องการเดินป่าก่อนตั้งแคมป์ หากคุณเลือกวิธีนี้ คุณควรใช้เวลาครึ่งวันของคุณมองหาสถานที่ตั้งแคมป์ และให้จำไว้เสมอว่าคุณจะต้องแบกอุปกรณ์ทั้งหมดไว้กับตัว ฉะนั้นคุณควรจะใช้เต็นท์ที่มีน้ำหนักเบาและใช้กระเป๋าที่มีความทนทานสูง ทุกอุทยานมีกฎที่แตกต่างกันตั้งแต่การห้ามนำเครื่องดื่มแอลกอฮอล์หรือสัตว์เลี้ยงเข้ามา ไปจนถึงการเก็บรักษาอาหารและการทิ้งขยะของคุณ บางอุทยานไม่อนุญาตให้คุณตั้งแคมป์จนกว่าจะถึงเวลาที่กำหนดและจะเชิญให้คุณออกจากอุทยานตามเวลาที่กำหนดไว้เท่านั้นในวันที่คุณจะออกจากอุทยาน ให้อ่านกฎเหล่านี้อย่างรอบคอบก่อนการตั้งแคมป์ จะช่วยให้คุณวางแผนการตั้งแคมป์ที่สนุกสนานได้ง่ายยิ่งขึ้น  ให้จำไว้เสมอว่ากฎเหล่านี้มีขึ้นเพื่อรักษาความปลอดภัยให้แก่คุณและผู้มาร่วมตั้งแคมป์ในอุทยาน คุณอาจต้องลงทะเบียนจองล่วงหน้าสักอาทิตย์หรือเดือน โดยเฉพาะอย่างยิ่งเมื่อคุณจะไปตั้งแคมป์ในช่วงหน้าร้อนหรือช่วงวันหยุดยาว เมื่อคุณตัดสินใจว่าจะไปอุทยานไหนได้แล้ว ให้เลือกวันเวลาและกำหนดว่าในกลุ่มของคุณมีกี่คนจากนั้นก็จองเลย!  อุทยานส่วนใหญ่จะมีเว็บไซต์ให้สำหรับการจองที่ หากคุณมีข้อสงสัย แนะนำว่าให้โทรไปถามกับทางอุทยานให้กระจ่างก่อนทำการจองที่ตั้งแคมป์ นับให้ดีว่าจะมีคนไปร่วมแคมป์กี่คน และไปกันกี่วัน หากคุณไปตั้งแคมป์ในอุทยานที่มีสถานที่ตั้งแคมป์ให้ ที่นั้นจะมีเตาอาหารให้คุณใช้หรือไม่? หากไม่มี คุณมีอุปกรณ์ทำอาหารของตัวเองหรือเปล่า? เพียงแค่คุณมีไฟกับกระทะ  คุณก็จะสามารถทำอาหารได้หลากหลายอย่างเช่น ไข่ดาว, ไข่เจียว, มันฝรั่งทอด, แฮมเบอเกอร์, ไส้กรอกทอด เป็นต้น แต่คุณควรรู้ไว้ว่า บางอุทยานนั้นไม่อนุญาตให้ก่อไฟเพื่อทำอาหาร โดยเฉพาะในป่าช่วงหน้าร้อนที่อากาศแห้ง  หากคุณไปตั้งแคมป์กันหลายคน ให้กระจายหน้าที่ในการเตรียมของทำอาหารกัน คุณจะได้ไม่ต้องวางแผน, เตรียมอาหาร, ทำอาหารเพียงคนเดียว ทำอาหารระหว่างตั้งแคมป์ได้ง่ายขึ้นด้วยการห่ออาหารด้วยกระดาษฟอยล์ ยกตัวอย่างเช่น เพียงแค่คุณหั่นไส้กรอก, หอมหัวใหญ่, แครอทและมันฝรั่งจากนั้นห่อด้วยฟอยล์และอบบนกองไฟ คุณจะได้อาหารที่ทำได้ง่าย ไม่ต้องเสียเวลาทำความสะอาดเยอะและยังเตรียมอาหารล่วงหน้าได้ง่ายอีกด้วย อย่าลืมนึกถึงสัตว์เลี้ยงที่คุณพาไปด้วย! สัตว์เลี้ยงต้องการน้ำและอาหารเช่นกัน หากคุณใช้เวลาส่วนมากไปกัลป์การเดินป่า และคุณไม่มีตู้แช่เย็นสำหรับใส่อาหาร คุณคงไม่อยากเพิ่มน้ำหนักในกระเป๋าด้วยอาหารกระป๋อง, เนื้อสดหรือผลไม้สด คุณควรเตรียมอาหารแห้งที่คุณสามารถทำอาหารได้โดยง่ายเพียงใส่น้ำร้อน และให้คุณพกขนมเช่นถั่วและแท่งโปรตีน อีกทั้งช็อคโกแลตหรือเนยถั่วนั้นก็เป็นอาหารแคลอรี่สูงที่จะมอบพลังงานจำนวนมากให้แก่คุณในยามต้องการ คุณไม่จำเป็นต้องทิ้งอาหารสดทั้งหมดในการเดินป่า คุณสามารถพกผลไม้สดเช่นแอปเปิ้ลหรือส้มไปกินระหว่างทางได้เช่นกัน อาหารที่ถูกหั่นและเตรียมไว้ก่อนจะใช้พื้นที่ในการเก็บน้อยลง ทำให้คุณมีที่ว่างใส่ของอย่างอื่นในตู้แช่เย็นของคุณมากขึ้น อาหารจำพวกพาสต้าและสลัดสามารเตรียมล่วงหน้าไว้ก่อนได้ โดยคุณอาจจะเตรียมซอสเช่นซอสซัลซ่าหรือซอสมะเขือเทศไปทานคู่กัน ให้หั่นผักและผลไม้ตั้งแต่ก่อนเดินทาง คุณจะได้ไม่ต้องไปทำในระหว่างตั้งแคมป์ อาหารชนิดใดที่ต้องหมัก ให้เตรียมซอสหมักไว้ให้เรียบร้อยก่อนการเดินทาง คุณจะได้ไม่ต้องเอาวัตถุดิบไปหมักเองที่แคมป์ ให้แยกเก็บซอสหมักออกเป็นซองเล็กๆ  เวลาคุณเตรียมอาหาร ให้แปะป้ายลงบนกล่องหรือซองเสมอเพื่อให้ทราบว่าอาหารนี้จะใช้กินในมื้อไหนเช่น “ขนม,” “มื้อกลางวันวันเสาร์,” “มื้อเย็นวันอาทิตย์,”เป็นต้น เพื่อให้ง่ายต่อการวางแผน และจะทำให้คุณไม่ทานอาหารจนหมดก่อนที่จะจบการตั้งแคมป์อีกด้วย ให้เตรียมตู้แช่เย็นไปใส่อาหารและเครื่องดื่มหากคุณวางแผนจะตั้งแคมป์มากกว่า 2 ถึง 3 วัน โดยให้ใช้ตู้แช่เย็นกันรั่ว เพื่อใส่อาหารที่อาจจะรั่วได้ ให้ใส่อาหารที่คุณจะกินทีหลังสุดลงในก้นตู้แช่เย็นและให้ใส่อาหารที่จะกินในเร็วๆ นี้ไว้บริเวณใกล้ฝาปิดตู้  หากคุณวางแผนจะตั้งแคมป์ 5 วัน และอยากจะทำอาหารจำพวกเนื้อเช่น สเต็กหรือแฮมเบอร์เกอร์ในวันสุดท้าย ให้คุณแช่แข็งเนื้อที่จะใช้ประกอบอาหารก่อนที่จะใส่ไว้ในตู้แช่เย็น เนื้อจะยังเย็นตลอดการตั้งแคมป์และคุณจะสามารถมั่นใจได้ว่าเนื้อที่แช่ไว้จะยังรับประทานได้หลังจากตั้งแคมป์ไปแล้ว 5 วัน ให้ใช้กล่องน้ำแข็งหรือก้อนน้ำแข็งใหญ่แทนที่จะใช้น้ำแข็งก้อนเล็กๆ หลายก้อน เนื่องจากก้อนใหญ่ละลายช้ากว่าและกินพื้นที่น้อยกว่า น้ำแข็งแห้งก็เป็นอีกหนึ่งตัวเลือกที่ดีสำหรับการตั้งแคมป์ยาว แต่ให้ระวังอย่าจับน้ำแข็งแห้งด้วยมือเปล่า! หากคุณตั้งเต็นท์ในที่สำหรับตั้งแคมป์นั้น อาจจะมีตู้กดน้ำให้บริการแก่คุณ แต่หากคุณตั้งแคมป์ในป่า คุณอาจจะต้องลงทุนซื้อเครื่องกรองน้ำเสียหน่อยเพื่อที่คุณจะได้กรองน้ำจากแหล่งน้ำธรรมชาติเช่นแม่น้ำ, ลำธารหรือบึงเอามาดื่มได้ ให้ศึกษาล่วงหน้าว่าจะทำอย่างไรให้น้ำที่ได้จากแหล่งธรรมชาตินั้นสะอาดพอที่จะดื่มได้ น้ำจากบางแหล่งคุณอาจจะต้องต้มหลังจากที่ผ่านเครื่องกรองเรียบร้อยแล้วจึงจะดื่มได้ บางแหล่งอาจจะต้องใส่สารเคมีอื่นๆลงไปเพื่อทำให้ดื่มได้เช่น ไอโอดีนเป็นต้น ให้ใส่ทั้งหมดลงในกระเป๋ากันน้ำและให้จดรายการไว้ว่าคุณมีอะไรในกล่องบ้าง จะได้ง่ายต่อการหาเมื่อจำเป็นต้องใช้ อย่าลืมเตรียมยาแก้แพ้หากคุณต้องใช้ และคอยตรวจเช็คให้ดีก่อนออกเดินทางว่าทุกคนในกลุ่มเดินทางของคุณมีใครต้องใช้ยาอะไรเป็นพิเศษบ้าง ให้เช็คกล่องปฐมพยาบาลทุกครั้งก่อนออกเดินทางแต่ละครั้งและให้เติมยาหรืออุปกรณ์ที่ได้ถูกใช้ไปในการออกเดินทางครั้งก่อน แมลงจำพวกยุงเวลากัดจะสร้างความระคายเคืองอย่างมากให้คุณและพวกมันชอบอยู่ใกล้กับที่ๆ มีแหล่งน้ำอยู่ใกล้ๆ ให้คุณหมั่นพ่นสเปรย์กันแมลงลงบนส่วนที่อยู่นอกร่มผ้าเช่นเข่าและข้อมือ คุณควรพ่นสเปรย์ใส่เสื้อผ้าเช่นกันเพื่อไล่แมลงไม่ให้มาไต่  ไม่ต้องนำโลชั่น, น้ำหอมหรือโคโลญจน์มาออกแคมป์ เพราะแมลงอาจตามกลิ่นเหล่านี้มาหาคุณได้ นำเทียนตะไคร้หอมมาจุดตอนกลางคืนเพื่อไล่แมลง เทียนตะไคร้หอมอาจจะไม่สามารถไล่แมลงได้ทั้งหมดแต่อย่างน้อย จะช่วยให้แมลงส่วนใหญ่ไม่อยากเข้ามาใกล้บริเวณที่จุดเทียนอยู่ สำหรับการตั้งเต็นท์คุณจะต้องมี เต็นท์, เสา, สมอบกและของแข็งๆ ที่จะทุบสมอบกให้ปักลงบนพื้นเช่นค้อน ผู้ร่วมแคมป์แต่ละคนต้องใช้ถุงนอนคนละใบโดยขึ้นอยู่กับสภาพอากาศ คุณอาจจะเตรียมฟูกนอนเสริมไปก็ได้ หากในถุงนอนของคุณนั้นไม่มีฟูกอยู่ข้างใน หรือคุณอาจจะนำหมอนไปเองด้วยเพื่อเพิ่มความสบายในการนอนของคุณ  เต็นท์ส่วนใหญ่นั้นมาพร้อมกับผ้าใบกันฝนและพื้นรองกันความเย็น หากเต็นท์ของคุณไม่มีสิ่งเหล่านี้ คุณอาจจะต้องนำผ้าใบกันฝนและพื้นรองกันความเย็นไปเองเผื่อสภาพอากาศที่เปลี่ยนแปลงระหว่างตั้งแคมป์ อย่าลืมนำเก้าอี้ไป คุณจะได้เอาไว้นั่งชมวิวนอกเต็นท์ หากคุณต้องการเตรียมของไปเดินป่าคุณอาจต้องใช้ กระทะทอด, ไม้พาย, ถ้วย, แก้ว, หรืออุปกรณ์อื่นๆ ในการกินอาหารระหว่างเดินทาง หากคุณต้องการตั้งแคมป์อยู่ในจุดตั้งแคมป์ คุณอาจจะต้องวางแผนนำอุปกรณ์ต่างๆ มาใช้ระหว่างการตั้งแคมป์มากกว่าการเดินป่า เช่น :  กระทะทอด หม้อ เครื่องทำกาแฟ ไม้เสียบสำหรับปิ้ง ถุงใส่ขยะ จาน, ชาม, ช้อนส้อม แก้ว มีด, ไม้พาย, ช้อนไม้ เขียง น้ำยาล้างจาน ฟองน้ำและผ้าสำหรับเช็ดจาน กระดาษชำระ กระดาษฟอยล์ กล่องหรือถุงเก็บของ เจลล้างมือ ผู้มาตั้งแคมป์ทุกคนควรมีไฟฉาย, แบตเตอรี่สำรอง, ไม้ขีดหรือไฟแช็ค, ขวานและแผนที่บริเวณที่ไปตั้งแคมป์ หากแบตเตอรี่สำรองของคุณหมดและคุณไม่สามารถชาร์จมือถือของคุณได้ คุณลำบากแน่ๆ แบตเตอรี่สำรองจึงสำคัญ และคุณอาจจะนำอุปกรณ์เพิ่มเติมเช่น กล้องส่องทางไกล, แว่นกันแดดหรือกล้องไปด้วยก็ได้ คุณอาจจะต้องนำกระดาษทิชชู่และของใช้ส่วนตัวอื่นๆ โดยเฉพาะของใช้ส่วนตัวสำหรับผู้หญิง ให้ลองอ่านบทความวิธีการเข้าห้องน้ำในป่าดู หากคุณไม่สามารถหาห้องน้ำสาธารณะได้เวลาตั้งแคมป์ อย่าลืมเอาเกม, หนังสือ, ฟริสบี้หรืออุปกรณ์กีฬาอื่นๆ ที่คุณชอบมาด้วยเวลาตั้งแคมป์ การเตรียมกิจกรรมอื่นๆ ไว้ในกรณีที่สภาพอากาศเกิดเปลี่ยนแปลงกระทันหันทำให้คุณไม่สามารถทำกิจกรรมที่วางแผนไว้แต่แรกได้นั้นจะเป็นประโยชน์ต่อคุณเอง โดยเฉพาะอย่างยิ่งเมื่อคุณมีเด็กอยู่ในแคมป์ด้วย แล้วคุณจะตกใจว่าเวลาตั้งแคมป์คุณมีเวลาเหลือเยอะจริง การตั้งแคมป์นั้นเป็นโอกาสที่ดีที่คุณจะเริ่มทำกิจกรรมกลางแจ้ง, เดินป่าหรือพักผ่อนหย่อนใจสบายๆ ชุดสำหรับทริปอากาศหนาวและอากาศร้อนนั้นแตกต่างกันมาก ให้ดูพยากรณ์อากาศก่อนเพื่อดูการคาดเดาอุณหภูมิและสภาพอากาศในวันเดินทาง อย่างน้อยสักหนึ่งอาทิตย์ก่อนเดินทาง ให้จำไว้เสมอว่าคุณต้องใช้เสื้อผ้าในแต่ละวัน รวมถึงชุดนอน และคุณควรเตรียมเสื้อผ้าตามกิจกรรมที่คุณจะทำเช่น เดินป่า, ว่ายน้ำ, ปีนเขาหรือกิจกรรมกลางแจ้งอื่นๆ  เน้นเตรียมเสื้อผ้าที่มีน้ำหนักเบา สวมใส่ง่าย ถอดง่ายหากอุณหภูมิระหว่างวันเปลี่ยนในช่วงเช้าและช่วงดึก สำหรับอากาศหนาว อย่าลืมเอาหมวก, ถุงมือพร้อมกับเสื้อแจ็คเกตที่เหมาะสมไปด้วย ยกตัวอย่างเช่น ให้ใส่เสื้อกล้ามใต้เสื้อแขนยาวใต้เสื้อกีฬาแขนยาวหากคุณตั้งแคมป์ในพื้นที่ที่มีอากาศหนาว คุณสามารถเพิ่มหรือลดชั้นของเสื้อผ้าได้ตามต้องการ กางเกงลองจอห์นนั้นเป็นกางเกงชั้นในที่ดี เหมาะแก่การใส่ใต้กางเกงทั่วไปเพื่อเพิ่มความอบอุ่น เสื้อผ้าระบายความชื้นเป็นเสื้อผ้าที่สวมใส่สบายที่สุด เนื่องจากจะคอยระบายความชื้นให้ผิวหนังของคุณเย็นและแห้งอยู่ตลอดเวลา แม้กระทั่งเวลาคุณออกเหงื่อ แจ็คเกตกันฝนที่มีฮู้ดจะใช้กันฝนได้ดีที่สุด เพราะว่าจะทำให้หัวและผมของคุณแห้ง ซึ่งจะทำให้คุณรู้สึกสบายกว่า ให้หลีกเลี่ยงแจ็คเกตหรือเสื้อผ้าที่ทำจาก PVC เพราะว่าพวกมันอาจทำให้คุณตัวแห้งก็จริง แต่วัสดุนี้อาจทำให้คุณหายใจลำบากและถ้าใส่นานๆ คุณอาจรู้สึกร้อนจนเกินไป หากคุณไม่อยากลงทุนซื้อรองเท้าบูทกันน้ำ คุณสามารถซื้อสเปรย์ไล่ความชื้นมาพ่นใส่รองเท้าเดิมของคุณเพื่อป้องกันความชื้นซึมเข้ารองเท้าได้ ใส่ถุงเท้าเสมอเวลาคุณใส่รองเท้าบูท และให้หลีกเลี่ยงการใส่รองเท้าบูทใหม่ เพราะรองเท้าใหม่มักจะทำให้คุณเจ็บเท้าได้ ให้เลือกใส่ถุงเท้าที่สูงพอจะป้องกันส่วนหลังข้อเท้าจากการเสียดสีที่เกิดขึ้นเวลาคุณเดิน อย่าใส่รองเท้าแตะหรือรองเท้าพื้นอ่อนไปเดินป่าเด็ดขาด รองเท้าเหล่านี้ไม่ช่วยในการป้องกันหินตามทางเดิน ไม่สนับสนุนฝ่าเท้าของคุณ และอาจจะพังได้ง่ายๆ  หากคุณมีแต่รองเท้าบูทคู่ใหม่ ให้ใส่คู่ใหม่เดินรอบบ้านทุกวันในช่วงหนึ่งอาทิตย์ก่อนวันเดินทางและใส่เดินช่วงสั้นๆ นอกบ้าน จะช่วงให้รองเท้าบูทคู่ใหม่นั้นเข้ากับรูปเท้าของคุณก่อนการเดินทางได้ รองเท้าแตะนั้นใส่ง่ายและใส่สบายเมื่อคุณอยู่ที่จุดตั้งแคมป์ ให้ใส่รองเท้าแตะเวลาคุณเข้าห้องน้ำ, อาบน้ำ, หรือเวลาไปเอาน้ำและอาหาร ให้ใส่รองเท้าบูทตลอดเวลาที่คุณออกจากเต็นท์มันก็คงจะลำบากไปหน่อยนะ!  ให้เอารองเท้าแตะที่มีความทนทานสูงหรือที่มีสายรัดข้อเท้าติดอยู่ รองเท้าเหล่านี้เหมาะกับการตั้งแคมป์ ให้แบ่งพื้นที่แคมป์เป็นสองส่วน ส่วนหนึ่งสำหรับตั้งเต็นท์ อีกส่วนหนึ่งสำหรับตั้งครัว โดยให้รักษาระยะห่างพอประมาณระหว่างสองส่วนนี้ เพื่อลดโอกาสที่สัตว์ป่าตามกลิ่นอาหารจากครัวมารบกวนคุณที่เต็นท์ได้ ให้ตั้งเต็นท์ตามคู่มือหลังจากคุณตัดสินใจได้แล้วว่าจะตั้งแคมป์ตรงไหน และให้เตรียมเครื่องนอนเช่นถุงนอน, ฟูกและหมอนในเต็นท์ทันที หากคุณไม่เคยตั้งเต็นท์มาก่อนเลย คุณควรหัดลองตั้งดูก่อนการเดินทาง เต็นท์ส่วนมากมักมาพร้อมกันคู่มือการตั้ง และมักจะออกแบบให้ตั้งได้ไม่ยากมาก คุณอาจต้องอาศัยความอดทนเล็กน้อยแต่คุณสามารถทำได้อย่างแน่นอน! ให้ตั้งครัวห่างจากเต็นท์ประมาณ 60 เมตร ให้เช็คกฎของสถานที่ตั้งแคมป์ให้ดีว่าคุณจะต้องตั้งกล่องกันหมีหรือถุงใดๆ ที่จะไว้เก็บอาหารของคุณหรือไม่ ให้ปิดผากล่องใส่อาหารทุกชนิดเมื่อคุณไม่ได้ใช้งานอยู่เสมอ และให้นำขยะไปทิ้งทุกครั้งที่คุณมีโอกาส หากคุณกำลังเดินป่าอยู่ให้เอาขยะทั้งหมดใส่ถุงที่มีซิปล็อค ขยะจะได้ไม่ส่งกลิ่นออกมานอก เตรียมชุดไว้ใส่ขณะทำอาหารด้วย โดยเฉพาะอย่างยิ่งเมื่อคุณต้องย่างอาหารจำพวกเนื้อ ให้ใส่แจ็คเกตทับเวลาทำอาหารและเมื่อทำเสร็จก็ถอดเก็บไว้พร้อมกันกับอุปกรณ์ทำอาหารเลย เพราะเสื้อที่ติดกลิ่นมันและกลิ่นควันของเนื้อย่างจะดึงดูดสัตว์ป่าเสมอ หลังจากคุณตั้งเต็นท์เสร็จแล้ว ให้ลองเดินสำรวจรอบๆ ว่าสิ่งอำนวยความสะดวกอยู่ตรงไหนบ้าง ห่างแค่ไหน หากคุณกำลังเดินป่าอยู่ มันสำคัญมากที่คุณจะต้องรู้ว่าควรเข้าห้องน้ำที่ไหน ตรงไหนที่คุณสามารถเติมน้ำได้ ตรงไหนที่คุณสามารถหาฟืนได้ก่อนพระอาทิตย์ตกดิน หลังพระอาทิตย์ตกดินเมื่อคุณต้องใช้ไฟฉายในการเดินไปไหนมาไหน คุณจะเข้าใจว่า หากจำทางไว้ก่อนจะมีประโยชน์ต่อคุณเองมาก หากคุณอยู่ในจุดตั้งแคมป์ ที่นั่นอาจมีจุดที่กำหนดไว้สำหรับให้คุณใช้ก่อไฟเช่น หลุมกองไฟ หากคุณไม่ได้อยู่ในป่า ให้ทำหลุมกองไฟเองโดยควรวางกองไฟห่างจากหญ้าแห้งหรือต้นไม้ต่างๆ อย่างน้อย 2.5 เมตร ให้คุณขุดหลุมลึก 7 – 10 เซนติเมตร และให้ทำเนินรอบปากหลุมกองไฟ คุณสามารถใช้ก้อนหินวางรอบๆ หลุมกองไฟเพื่อกันไม่ให้สิ่งอื่นเข้าไปในกองไฟได้ง่ายๆ  ทุกๆ กองไฟต้องใช้เศษไม้, เชื้อไฟ, และฟืนเพื่อใช้ในการจุดไฟ คุณอาจจะใช้เศษกล่องกระดาษ เศษผ้าหรือเปลือกไม้แทนเศษไม้ก็ได้ ส่วนเชื้อไฟให้ใช้กิ้งก้านของต้นไม้ ส่วนฟืนคุณสามารถใช้ท่อนไม้ทั้งท่อนหรือผ่าซีกได้ ฟืนนั้นจะต้องแห้งอยู่เสมอ เมื่อคุณตั้งแคมป์เสร็จเรียบร้อย ลองไปทักทายเพื่อนร่วมแคมป์ที่อยู่ใกล้ๆ ดูสิ คุณอาจได้เพื่อนใหม่ และมันเป็นเรื่องที่ดีที่จะรู้จักคนในแคมป์ไว้เผื่อว่าเราอาจต้องขอความช่วยเหลือในเรื่องต่างๆ การตั้งเต็นท์อาจทำให้คุณเหนื่อย ฉะนั้นอย่าลืมพักสักหน่อย ทานขนมหรือนอนพักในช่วงสั้นๆ ก็เป็นไอเดียที่ดีก่อนที่คุณจะทำกิจกรรมที่วางแผนไว้อันต่อไป หากคุณมาตั้งแคมป์กับสัตว์เลี้ยง ให้พาพวกมันไปเดินเล่นรอบๆ แคมป์ ปล่อยให้พวกมันได้ดมทุกๆ อย่างรอบแคมป์ มีกลิ่นใหม่ๆ มากมายที่จะทำให้สัตว์เลี้ยงของคุณหายตื่นกลัวสถานที่ใหม่หากคุณพาพวกมันไปเดินเล่นด้วยกันสักหน่อย
เลือกสถานที่ตั้งแคมป์ที่จัดขึ้นอย่างเป็นทางการ หากคุณต้องการเครื่องอำนายความสะดวกเช่น ห้องน้ำ. ให้เดินไปยังสถานที่ตั้งแคมป์ หากคุณต้องการความเป็นส่วนตัว. อ่านกฎของอุทยานในอินเตอร์เน็ตว่ามีอะไรบ้าง. ให้ลงทะเบียนและจองจุดตั้งแคมป์ก่อน หากอุทยานที่คุณจะไปนั้นต้องลงทะเบียนล่วงหน้า. วางแผนอาหารแต่ละมื้อล่วงหน้า คุณจะได้ไม่ต้องเตรียมอาหารเยอะเกินไป. ให้เตรียมอาหารที่มีแคลอรี่สูงหากคุณต้องเดินในป่า. อาหารชนิดไหนเตรียมตั้งแต่ที่บ้านได้ ให้เตรียมก่อนไปตั้งแคมป์เลย. เตรียมอาหารสดจำพวก เนื้อสัตว์, ผลไม้และชีส ในตู้แช่เย็น. อย่าลืมนำน้ำหรือที่กรองน้ำไปด้วย คุณจะได้มีน้ำดื่มตลอด. เตรียมกล่องปฐมพยาบาลพร้อมกับยาที่จำเป็น. เตรียมยากันยุงและยาไล่แมลงเพื่อป้องกันไม่ให้คุณถูกกัด. เตรียมเต็นท์, ถุงนอนและเครื่องนอนอื่นๆ ที่จำเป็น. เตรียมอุปกรณ์ทำอาหารให้พร้อม. อย่าลืมนำอุปกรณ์ตั้งแคมป์พื้นฐานมาด้วย. เตรียมอุปกรณ์ให้ความสนุกสนานมาเล่นแก้เบื่อระหว่างตั้งแคมป์. เลือกสวมเสื้อผ้าที่ใส่สบาย ตามการพยากรณ์สภาพอากาศ. เลือกใส่เสื้อผ้าหลายๆ ชั้นเพื่อให้คุณอุ่นในช่วงกลางคืน และถอดออกเพื่อให้เย็นในช่วงกลางวันได้. เตรียมเสื้อแจ็คเกตกันฝนและรองเท้าบูทสำหรับวันที่ฝนตก. ให้ใส่รองเท้าบูทเก่าของคุณ หากคุณต้องเดินทางไกล. เตรียมรองเท้าแตะไปด้วย หากคุณวางแผนว่าจะอาบน้ำที่จุดตั้งแคมป์. ให้ตั้งเต็นท์และจัดอุปกรณ์การนอนในช่วงก่อนพระอาทิตย์ตกดิน. ตั้งส่วนครัวแยกออกจากส่วนพักอาศัย. ให้คอยมองหาจุดที่คุณจะใช้เติมน้ำ, ฟืน และห้องน้ำเสมอ. ให้ก่อไฟในจุดที่ปลอดภัยและเหมาะสม ก่อเมื่อคุณพร้อมเท่านั้น. แนะนำตัวกับเพื่อนร่วมแคมป์เพื่อสร้างทริปอันแสนสนุก.
https://www.wikihow.com/Prepare-for-a-Camping-Trip-in-the-Woods https://www.wikihow.com/Prepare-for-a-Camping-Trip-in-the-Woods https://www.wikihow.com/Prepare-for-a-Camping-Trip-in-the-Woods https://www.wikihow.com/Prepare-for-a-Camping-Trip-in-the-Woods https://www.wikihow.com/Prepare-for-a-Camping-Trip-in-the-Woods
Choosing a Camp Site Planning Meals Packing the Right Gear Wearing Appropriate Clothes and Shoes Setting up Camp